Document ID: 32009R1023

A BIZOTTSÁG 1023/2009/EK RENDELETE
(2009. október 29.)
az információs társadalomra vonatkozó közösségi statisztikákról szóló 808/2004/EK európai parlamenti és tanácsi rendelet végrehajtásáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az információs társadalomra vonatkozó közösségi statisztikákról szóló, 2004. április 21-i 808/2004/EK európai parlamenti és tanácsi rendeletre (1) és különösen annak 8. cikke (2) bekezdésére,
mivel:
(1)
A 808/2004/EK rendelet közös keretet hozott létre az információs társadalomról szóló közösségi statisztikák rendszeres előállításához.
(2)
A 808/2004/EK rendelet 8. cikkének (1) bekezdése szerint végrehajtási intézkedésekre van szükség a rendelet 3. és 4. cikkében említett statisztikák elkészítéséhez rendelkezésre bocsátott adatoknak és ezek továbbítási határidejének meghatározásához.
(3)
Az ebben a rendeletben előírt intézkedések összhangban vannak az európai statisztikáról szóló 223/2009/EK európai parlamenti és tanácsi határozattal (2) létrehozott európai statisztikai rendszer bizottságának (ESR-bizottság) véleményével,
ELFOGADTA EZT A RENDELETET:
1. cikk
Az információs társadalomra vonatkozó közösségi statisztikák előállításához a 808/2004/EK rendelet 3. cikke (2) bekezdésének és 4. cikkének megfelelően továbbítandó adatok e rendelet I. és II. mellékletében vannak meghatározva.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. október 29-én.

Labels: 12
0
4
19